- Hindi News
- National
- सो रहे बुजुर्ग दंपती को अज्ञात व्यक्ति ने लाठी से इतना पीटा कि हो गई मौत
सो रहे बुजुर्ग दंपती को अज्ञात व्यक्ति ने लाठी से इतना पीटा कि हो गई मौत
एकांत में घर, किसी ने नहीं सुनी आवाज
ग्राम कुल्डा निवासी बुजुर्ग दंपती सुकरा व फूलमईत का घर बिल्कुल सुनसान इलाके में है। बताया जाता है कि उनके घर के आसपास और किसी का घर नहीं है। पुलिस का अनुमान है कि अगर घटना के वक्त दोनों ने चीख-पुकार मचाई भी होगी, तो एकांत में घर होने के कारण उनकी चीखों को कोई नहीं सुन पाया होगा। फिलहाल पुलिस सारे बिंदुओं पर जांच में जुटी है।
बेटी की रिपोर्ट के बाद आरोपी की तलाश शुरू
भास्कर न्यूज | जशपुरनगर
लोदाम चौकी क्षेत्र के कुल्डा गांव में बीती रात घर में सो रहे बुजुर्ग दंपती की किसी अज्ञात व्यक्ति ने लाठी से पीटकर हत्या कर दी। कुल्डा के नदी डीपा बस्ती में सुकरा भगत (75) और अपनी प|ी फूलमईत बाई (65) के साथ निवास करता था। बीती रात दोनों खाना खाकर सो रहे थे। सुकरा के सिर और हाथ में चोट के निशान थे। जबकि फुलमईत के भी सिर व दोनों कूल्हे में चोटों के निशान थे।
घटना के बाद सुबह उसका छोटा बेटा बाबूलाल भगत खेती के काम के लिए फावड़ा लेने उनके घर पहुंचा। जहां देखा कि उसका पिता सुकरा और माता फूलमईत मरे पड़े हैं। यह देखकर बाबूलाल ने गांव के सरपंच व अन्य ग्रामीणों को इस बात की जानकारी दी। जिसके बाद उसने थाना आकर पुलिस में रिपोर्ट दर्ज कराई। बुजुर्ग दंपती की हत्या की सूचना मिलते ही चौकी प्रभारी मानिकपुरी अपने स्टाफ के साथ मौके पर पहुंचे। जहां उन्होंने शवों का पंचनामा कर उसे पोस्टमार्टम के लिए भिजवाया। चौकी प्रभारी ने बताया कि मामले में अज्ञात आरोपी के खिलाफ भादवि की धारा 302 के तहत जुर्म दर्ज कर लिया गया है। वहीं घटना के बारे में सुराग पाने के लिए ग्रामीणों से पूछताछ की जा रही है। साथ ही मृतकों के पारिवारिक पृष्ठभूमि की भी जानकारी जुटाई जा रही है। उन्होंने बताया कि अभी घटना के कारणों के बारे में कुछ पता नहीं चला है। जांच के बाद ही इस पर कुछ कहा जा सकता है।
कुल्डा गांव में बीती रात अज्ञात हमलावर ने वद्ध दंपति की हत्या की है। मामले में अज्ञात आरोपी के खिलाफ मामला दर्ज किया गया है। अभी जांच चल रही है। जांच के बाद ही हत्या के कारणों और आरोपी के बारे में कुछ पता चल पाएगा। आरपी सिंह, एसडीओपी, जशपुर
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva